ΔΡΑΣΤΗΡΙΟΤΗΤΕΣ ΝΗΠΙΑΓΩΓΕΙΟΥ ΓΙΑ ΤΟ ΠΑΣΧΑ

1. ΑΡΙΘΜΟΙ : Αυγά +Βούλες

Κόβουμε με τα παιδιά 5 -10 αυγά και στη μέση κάθε αυγού σχεδιάζουμε μια γραμμή ζιγκ ζαγκ. Στο πάνω μέρος γράφουμε έναν αριθμό 1-10. Στο κάτω μέρος του αβγού σχεδιάζουμε τις βούλες που αντιστοιχούν στον αριθμό .Κόβουμε τα αυγά πάνω στην τεθλασμένη γραμμή και παίζουμε διάφορα παιχνίδια αντιστοίχισης αρχικά με ανοιχτές κάρτες(αβγά) και μετά αναποδογυρισμένες σαν τόμπολα όπου ψάχνουμε τον αριθμό ή τις βούλες που ταιριάζουν στις κάρτες που έχουμε .

1. ΣΥΝΘΕΣΗ ΛΕΞΕΩΝ : Καπάκια με γράμματα

Επιλέγουμε κάποιες λέξεις σχετικές με το Πάσχα π.χ. Ανάσταση-Πάσχα-Επιτάφιος-Χριστός Ανέστη κλπ. Τις γράφουμε σε χαρτί με μεγάλα γράμματα και ζωγραφίζουμε κάτι . Πάνω σε καπάκια από νερό ή στρογγυλά χαρτάκια γράφω τα γράμματα αυτών των λέξεων . Το παιδί επιλέγει τα γράμματα ένα-ένα για να συνθέσει τη λέξη που θέλει .

1. ΠΑΡΑΜΥΘΙΑ : Προτάσεις για online πασχαλινά παραμύθια

α) Το ραγισμένο κόκκινο αυγό

β) Το Πάσχα του Πασχάλη

γ) Πασχαλιά και πασχαλίτσα της Λότης Πέτροβιτσς Ανδριτσοπούλου

Συζητάμε , αναδιηγούμαστε , παίζουμε και ζωγραφίζουμε το παραμύθι .

1. ΕΞΟΙΚΕΙΩΣΗ ΜΕ ΤΗΝ ΠΕΡΙΓΡΑΦΗ ΑΝΤΙΚΕΙΜΕΝΩΝ :

Το παιδί ακούει την περιγραφή ενός αντικειμένου ( χωρίς να το ονοματίσουμε ) και μετά ζωγραφίζει το αντικείμενο που περιγράφεται π.χ.

Είναι στρογγυλό , έχει άσπρο ή μπεζ χρώμα , είναι θρεπτικό , το βάφουμε το Πάσχα Α) Το παιδί πρέπει να ζωγραφίσει ένα αυγό .

Β) Είναι ζώο άκακο , τρώει χορταράκι , το Πάσχα ο τρώμε ψητό . Ζωγραφίζει ένα αρνί .

Γ) Έχει μεγάλα αυτιά και τρέχει γρήγορα , τρώει καρότα , μας φέρνει η νονά σοκολατένιο . Ζωγραφίζει λαγό .

Μπορούμε να αλλάξουμε ρόλους . Περιγράφει το παιδί και ζωγραφίζουμε εμείς .

1. ΙΔΕΕΣ ΓΙΑ ΚΙΝΗΣΗ ΜΕΣΑ ΣΤΟ ΣΠΙΤΙ από τους καθηγητές φυσικής αγωγής Θεσσαλονίκης .
2. Βάζω ένα βιβλίο στο κεφάλι και προχωρώ μετρώντας αργά ως το πέντε και προσέχοντας μη πέσει .
3. Τρέχω επιτόπου για ένα λεπτό .
4. Κάνω πέντε πηδηματάκια πάνω από μια παντόφλα .
5. Πηγαίνω χοροπηδώντας σαν λαγός από το κρεβάτι μου ως την κουζίνα .
6. Κάθομαι σαν αγαλματάκι μετρώντας ως το δέκα και μετά φωνάζω δυνατά «γιούπι» για να εκτονωθώ .
7. Βγάζω και ξαναφορώ τις κάλτσες μου όσο πιο γρήγορα μπορώ .
8. Χορεύω με ρυθμό όποιον τρελό χορό μπορώ .
9. Τρέχω στον καθρέφτη , κάνω μια γκριμάτσα και γυρνώ πίσω ως το 5 .
10. Σηκώνω το ένα πόδι και μετρώ να δω πόσο μπορώ να σταθώ κουτσό .
11. Κουλουριάζομαι σαν αυγουλάκι και κάνω όμορφες σκέψεις που τις συζητώ με τους γονείς μου

μετά με τους γονείς μου .

Καλή Ανάσταση !

Καλό Πάσχα !